Mihailovk (lidn)

Mihailovk () om Venäman lidn Volgogradan agjan lodehes. Se om agjan nellänz' lidn eläjiden lugun mödhe, Mihailovkan lidnümbrikon (edel 2012. vot — rajonan) administrativine keskuz, mülüb sihe.

 Istorii 
Nügüd'aigaižen eländpunktan aluz om pandud vl 1762 Medvedic-jogen hural randal kuti Mihail Sebräkovan slabad, Mihailovk lühüdaks, polknikan-alusenpanijan nimen mödhe. Vl 1948 Mihailovk sai lidnan statusad.

Mihailovkan ižandusen päsarakod oma sauvondmaterialoiden pästand (cementSebräkovon cementtegimen sait (sebcement.ru). , raudbetontegesed, savič, azbesttorved) da sömtegimišt, mugažo pörkičimiden tegim da mebel'fabrik oma saudud.

 Geografijan andmused 
Lidn sijadase Medvedic-jogen oiktal randal (Donan ližajogi), 83 m keskmäižel korktusel valdmeren pindan päl.

Matkad Volgogradhasai om 178 km suvipäivnouzmha orhal vai 192 km avtotedme. Lähembaine lidn om Frolovo 50 km suvipäivnouzmha.

 Tobmuz 
Mihailovk jagase kümneks lidnanlaptaks.

Edeline lidnümbrikon pämez' om Sergei Fomin (reduku 2017 — uhoku 2021).

 Eläjad 
Vn 2010 Venäman rahvahanlugemižen mödhe lidnan eläjiden lugu oli 59 132 ristitud, vspäi 2013 — lidnümbrikon ristitišton kaks' koumandest. Vll 1979−2018 lidnan ristitišton lugu oli stabiline, vajehtihe 58..60 tuhad röunoiš (60 034 rist. vl 2002).

Ortodoksižen hristanuskondan nell' jumalanpertidMihailovkan pühäpertid sobory.ru-saital.  oma kaičenus i saudud lidnas.

Kaik kuz' professionaližen opendusen aluzkundad ratas lidnas: Sebräkovon tehnologine tehnikumSebräkovon tehnologižen tehnikuman sait (sebrteh.ru). , Mihailovkan professionaliž-pedagogine kolledžMihailovkan prifessionaliž-pedagogižen kolledžan sait (mihppk.ru). , biznesan kolledž, Volgogradan medicinižen kolledžan filial i kaks' Volgogradan universitetoiden filialad.

 Transport 
Avtobusad oma kundaližeks transportaks lidnas da sen ümbrištos. Erine avtobusstancii om tranzitavtobusoiden täht.

Sebräkovo-raudtestancii sijadase «Volgograd — Povorino (Voronežan agj)»-keskustal vspäi 1870.

 Galerei 


 Homaičendad 

 Irdkosketused 
 Mihailovkan lidnümbrikon tobmuden sait (mihadm.com). 
 Lidnan Duman sait (mihduma.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Volgogradan agjan lidnad
*